Klimmer se verdwyning steeds ŉ raaiselTaro Spies. Foto: Facebook Kapt. FC van Wyk, woordvoerder van die polisie, het gesê daar is nog geen teken van Taro Spies nie. Volgens Van Wyk het hulle nog geen leidrade oor waar Spies hom moontlik kan bevind nie Intussen het Cape Argus berig dat daar sedert Donderdag ŉ grootskaalse soektog na Spies van stapel gestuur is. Veldwagters en helikopters het onder meer Tafelberg begin fynkam in die soektog na Spies. Volgens die berig is Spies ’n ervare bergklimmer en fokus die soektog op roetes waar hy gereeld stap of klim. Enigiemand met inligting oor waar Spies hom moontlik kan bevind, word versoek om konst. Mostert Muizenberg te kontak by 082 522 1216.